Nobeta Edaletî ya Emîne û Ferît Şenyaşarî verê Edlîyeya Riha de dewam kena. Vizêr wextê fitarî de, Hemsereka Pêroyî ya HDPyî pervîne Buldan û wekîlê HDPyî Ebruye Gunay, Ayşe Surucu û Omer Ocalan bîyî meymanê 'Sifreyê Edaletî' yê keyeyê Şenyaşarî.
Fitarî ra verî Hemsereke Buldane qisey kerd û venga pêro kesan da ke peynîya na bêedaletîye bîyarê. Buldane vat: ''Dadîyî zanenê ke lajê ke merdê apey nênê. La Emîne Şenyaşar reyna zî nobeta xo rê dewam kena. Ganî her kes wayîrê na nobete vejîyo. Ma do tim hetê Şenyaşaran de bibê.''
Ferît Şenyaşarî zî bale ante bêedaletîye ser û vat: ''Heta ke edalet nêro caardene ma do tim xo ver bidê.''
Qiseykerdişan ra dima sifreyê edaletî ronîya.
